Ο πολύτεκνος

Ο Πολύτεκνος (Α/Μ) είναι μια ελληνική, κωμική κινηματογραφική ταινία του 1964 σε παραγωγή ΑΡΚ Φιλμ και σε σκηνοθεσία - σενάριο Ερρίκου Θαλασσινού και Ναπολέοντα Ελευθερίου αντίστοιχα.Ταινιοθήκη της Ελλάδος, ΠΟΛΥΤΕΚΝΟΣ (O)  - Ανακτήθηκε 17.01.2015 Πρωταγωνιστούν οι Θανάσης Βέγγος, Νίτσα Μαρούδα και Χρήστος Νέγκας.

Η ταινία αφορά τη ζωή ενός βιοπαλαιστή και το πώς τα φέρνει εις πέρας με 6 παιδιά συν τη γυναίκα του και την αδελφή της. Το απωθημένο του είναι να αποκτήσει έναν γιο, αλλά η μοίρα έχει άλλα σχέδια για εκείνον, καθώς στο τέλος της ταινίας καταλήγει να έχει 8 κόρες.Veggos.gr, 80. Ο Πολύτεκνος  - Ανακτήθηκε 17.01.2015

Πλοκή
Η ταινία παρουσιάζεται με θέατρο σκιών. Κατόπιν, συστήνεται από τον ήρωα της, τον Πολύκαρπο, που τον σταματάνε οι δημοσιογράφοι, καθότι τον μπέρδεψαν με τον Βέγγο. Εκεί η ταινία έχει τη δυνατότητα να ενημερώσει τους θεατές για την οικογενειακή κατάσταση του Πολύκαρπου, που έχει τη γυναίκα του, την Αντιγόνη, την αδελφή της, τη Λούλα, και 3 κόρες, ενώ ετοιμάζεται και για άλλη γέννα. Κατόπιν η ταινία μεταφέρεται στο μαιευτήριο, όπου ο Πολύκαρπος είναι υπερβολικά ταραγμένος, καθότι περιμένει πως και πως και τον υιό. Στο μαιευτήριο θα συναντήσει τον Όθωνα, που προτίθεται να του δώσει λεφτά με αντάλλαγμα ένα από τα παιδιά του, καθότι αντιλαμβάνεται ότι ο Πολύκαρπος είναι φτωχός. Τελικά η γυναίκα του όχι μόνο δεν έκανε γιο, αλλά έκανε τρίδυμα και δη κορίτσια.

Στη συνέχεια η ταινία πληροφορεί τους θεατές για έναν κρυφό δεσμό που έχει η Λούλα με τον Λουκά. Ο νεαρός αυτός θα άρχιζε να δουλεύει σε ένα δικηγορικό γραφείο, στο πλευρό του μεγαλοδικηγόρου Καρατσουκαλά. Αργότερα η ταινία μεταφέρεται και στον εργασιακό χώρο του Πολύκαρπου. Δουλεύει σε ένα καφενείο, κάνοντας το γκαρσόνι. Παράλληλα, πουλάει κι άλλα πράγματα, ώστε να μπορέσει να θρέψει τα έξι του τέκνα. Ο Πολύκαρπος μοιράζει τους καφέδες στα πέριξ γραφεία, στα οποία προσπαθεί να πουλήσει και την πραμάτεια του. Ένα από αυτά, είναι το γραφείο που δουλεύει ο αγαπητικός της αδελφής. Στο μεταξύ οι πιέσεις του Όθωνα να πουλήσει ένα του παιδί γίνονται εντονότερες.

Στο καφενείο που δουλεύει ο Πολύκαρπος, έρχεται κι ένας συγχωριανός του, ο Μίμης, ο οποίος παίζει στον ιππόδρομο, χωρίς να κερδίζει ποτέ, ενώ προσπαθεί συνέχεια να πείσει τον Πολύκαρπο να παίξει. Παρά τις αρνήσεις του Πολύκαρπου, ένα βράδυ, βλέπει στον ύπνο του τον Πόρθο, ένα άλογο που τρέχει στον ιππόδρομο, και τον παρακινεί να ποντάρει σε αυτόν. Ο Πολύκαρπος αποφασίζει να παίξει μετά το όνειρο που είδε, και αισιόδοξος καθώς ήταν παίζει όλες του τις οικονομίες. Αυτό είχε ως αποτέλεσμα να τις χάσει όλες και με τα μεγάλης του λύπης, αποφασίζει να πουλήσει τελικά ένα από τα 6 τέκνα του.

Η ταινία τελειώνει, όταν ο Λουκάς μαθαίνει πως μία πλούσια θεία του πέθανε και προτίθεται να βοηθήσει τον Πολύκαρπο. Οι δυο τους είχαν ήδη συναντηθεί. Ο Πολύκαρπος τρέχει στο σπίτι του με τον Λουκά και με τον Καρατσουκαλά και προλαβαίνει οριακά, καθώς ο Όθων ήταν έτοιμος να του πάρει την κόρη. Τέλος, ο Λουκάς παντρεύεται τη Λούλα και ο Καρατσουκαλάς γίνεται ο κουμπάρος τους. Κατόπιν, ο Πολύκαρπος πάει πάλι στο μαιευτήριο, καθώς είναι και πάλι ετοιμόγεννη η γυναίκα του. Προς μεγάλη του έκπληξη θα αποκτήσει ξανά δίδυμα και δη κοριτσάκια. Πέφτοντας οι τίτλοι του τέλους, εμφανίζεται ο Πολύκαρπος, ο οποίος εκμυστηρεύεται στους θεατές ότι οι προσπάθειες του για γιο δεν τελείωσαν εκεί.

Διανομή
 Ηθοποιός90lepta.com, Ο πολύτεκνος (1964)   - Ανακτήθηκε 17.01.2015  Ρόλος Θανάσης Βέγγος  Πολύκαρπος Κολοβός / Θανάσης Βέγγος Νίτσα Μαρούδα  Λούλα, αδελφή Αντιγόνης Χρήστος Νέγκας Λουκάς, φλερτ Λούλας Χρήστος Τσαγανέας  Παυσανίας Καρατσουκαλάς Δέσποινα Στυλιανοπούλου  Αντιγόνη Κολοβού Μαρίκα Νέζερ  Κλημεντίνη, μητέρα Αντιγόνης Λαυρέντης Διανέλλος   Παντελής Μπέτυ Μοσχονά   κυρία Καρατσουκαλά Τάσος Γιαννόπουλος  ΜίμηςΤάκης Μηλιάδης   Όθων Σταύρος Ιατρίδης  κινημ/φικός παραγωγός Γιώργος Βρασιβανόπουλος  Μισέλ, μόδιστρος Ράλλης Αγγελίδης   Μποστανοχωραφόπουλος, κτηματομεσίτης  Αντώνης Βούλγαρης   πελάτης που θέλει να αγοράσει οικόπεδο Ξένη Δράμαλη  Αμαλία, κυρία που θέλει να υιοθετήσει μωρό Γιώργος Μιχαλακόπουλος   σκηνοθέτης Αντώνης Κουφουδάκης   δημοσιογράφος Έλλη Κωνσταντίνου   Τουλούμπαση, πελάτισσα του Μισέλ Μερσύνη Μηλάκη  κόρη Πολύκαρπου Μαίρη Γιοβανά   κόρη Πολύκαρπου Έφη Αναστασιάδου   κόρη Πολύκαρπου  Βούλα Στεφάτου   φιλενάδα Καρατσουκαλά 

Κυκλοφορία
Η ταινία προβλήθηκε τη σεζόν 1964-65 στις αίθουσες των κινηματογράφων και έκοψε 318.835 εισιτήρια. Από τις 93 ταινίες της σεζόν εκείνης κατέλαβε την 11η θέση, στη σχετική λίστα.CineGreece.com, Ο Πολύτεκνος (1964)  - Ανακτήθηκε 17.01.2015 

 Παραγωγή 
Το μουσικό σκέλος της ταινίας το ανέλαβε ο Γιώργος Ζαμπέτας. Ενώ συμμετέχει και ο καραγκιοζοπαίχτης, Χαρίδημος. Στην ταινία συμμετέχει και η Μις Ελλάς Βούλα Στεφάτου, ή ελαφίνα, όπως αναφέρει χαρακτηριστικά η ταινία, ο Πάνος Τζανετής στο τραγούδι του Ζαμπέτα "Η Μαρίκα απο το ΙΚΑ", καθώς και η θρυλική χορεύτρια Μπουμπούκα, σε οριεντάλ χορευτικό.

Παραπομπές

Εξωτερικοί σύνδεσμοι
 Ο Πολύτεκνος στο Veggos.gr
 Ο Πολύτεκνος στο Cine.gr
 Ο Πολύτεκνος στο IMDb.com

Κατηγορία:Ταινίες του 1964
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αρκ Φιλμ
Κατηγορία:Ελληνικές ασπρόμαυρες ταινίες